Ο **Κυριάκος Σταματόπουλος** (γεννημένος στις 28 Αυγούστου 1979) είναι Ελληνοκαναδός τερματοφύλακας, ο οποίος είναι ο επικεφαλής προπονητής τερματοφυλάκων της σουηδικής ΑΙΚ Στοκχόλμης, αλλά είναι επίσης εγγεγραμμένος ως παίκτης της. Του έχουν δώσει το ψευδώνυμο "Stam" (Σταμ).

Πρώτα χρόνια
------------

Μετακόμισε με την οικογένειά του από την Ελλάδα στο Οντάριο του Καναδά, όταν ήταν μικρό παιδί. Ξεκίνησε να παίζει χόκεϊ επί πάγου σε ηλικία 2 ετών και ασχολήθηκε με το ποδόσφαιρο μόλις σε ηλικία 13 ετών.

Σταδιοδρομία σε συλλόγους
-------------------------

### Καλαμάτα

Ξεκίνησε την επαγγελματική του σταδιοδρομία από την Καλαμάτα, στην οποία αγωνίστηκε για 3 σεζόν (2000-03), παίζοντας, συνδυαστικά σε όλες τις διοργανώσεις, σε 12 αγώνες.

### Σουηδία

Οι ομάδες στις οποίες έπαιζε στη Σουηδία, υποβιβάζονταν κάθε χρόνο. Αρχικά, η Ένκεπινγκς δύο φορές στη σειρά και ακολούθως η Μπόντενς, όσο έπαιζε ως δανεικός σε αυτήν. Το σερί των υποβιβασμών τελείωσε μόλις μετακινήθηκε στη Νορβηγία.

### Τρόμσε

Η σταδιοδρομία του στην Τρόμσε άρχισε δύσκολα, καθώς δέχτηκε ποινή 2 αγώνων για τη συμμετοχή του σε ομαδικό καβγά, τον οποίο περιέγραψε ως «μικρή φιλονικία του χόκεϊ», που συνέβη κατά τη διάρκεια του ντεμπούτου του στον αγώνα ενάντια στη Μόλντε. Έγινε αγαπημένος των φιλάθλων ως αποτέλεσμα αυτού του περιστατικού.

### Δανεικός

#### Τορόντο ΦΚ

Στις 3 Αυγούστου 2007, ανακοινώθηκε ότι ο προπονητής της καναδικής Τορόντο ΦΚ, Μο Τζόνστον, πήρε ως δανεικό τον Σταματόπουλο, στη μέση της "κρίσης τερματοφυλάκων" της ομάδας. Έκανε το ντεμπούτο του ενάντια στους Λος Άντζελες Γκάλαξι στις 5 Αυγούστου.

#### Λιν

Τον Απρίλιο του 2009, ο Σταματόπουλος αγωνίστηκε ως δανεικός στη Λιν.

#### Φρέντρικσταντ

Στις 20 Ιουλίου 2009, ανακοινώθηκε ο δανεισμός του στη Φρέντρικσταντ, για το υπόλοιπο της σεζόν. Μετακινήθηκε στην ομάδα την 1η Αυγούστου και έκανε το ντεμπούτο του στις 2 Αυγούστου, σε έναν εντός έδρας αγώνα εναντίον της Βίκινγκ. 

### AΪK

Στις 6 Μαρτίου 2010, υπέγραψε μονοετές συμβόλαιο με την απερχόμενη πρωταθλήτρια, ΑΙΚ Στοκχόλμης. Ο τερματοφύλακας Νίκλας Μπεργκ, τραυματίστηκε κατά τη διάρκεια της προετοιμασίας, αφήνοντας την ομάδα με έναν μόνο τερματοφύλακα. Ο Σταματόπουλος έκανε το ντεμπούτο του με τον σύλλογο στον προημιτελικό του Κυπέλλου Σουηδίας, τον Ιούλιο του 2010 εναντίον της Χέλσινγκμποργκς. Δέχτηκε μόνο ένα γκολ στην ισοπαλία 1-1, αλλά η AΙK έχασε στη διαδικασία των πέναλτι.

Έγινε η βασική επιλογή μετά τον τραγικό θάνατο του Ιβάν Τούρινα τον Μάιο του 2013, αλλά στη συνέχεια ήταν ο τερματοφύλακας δεύτερης επιλογής του συλλόγου. 

Στις 22 Νοεμβρίου 2017 η AΙK ανακοίνωσε την προέκταση του συμβολαίου του, μέχρι τις 31 Δεκεμβρίου 2020. Επιπλέον, ορίστηκε ως επικεφαλής προπονητής τερματοφυλάκων του συλλόγου και θα συνεχίσει να είναι εγγεγραμμένος ως παίκτης της ομάδας.

Στατιστικά σταδιοδρομίας
------------------------

| Σεζόν | Σύλλογος | Κατηγορία | Πρωτάθλημα | Κύπελλο | Σύνολο |
| --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ |
| 2006 | Τρόμσε | Πρωτάθλημα Νορβηγίας | 10 | 0 | 2 | 0 | 12 | 0 |
| 2007 | 4 | 0 | 1 | 0 | 5 | 0 |
| 2007 | Τορόντο ΦΚ | Μέιτζορ Λιγκ Σόκερ | 12 | 0 | 0 | 0 | 12 | 0 |
| 2008 | Τρόμσε | Πρωτάθλημα Νορβηγίας | 3 | 0 | 2 | 0 | 5 | 0 |
| 2009 | Λιν | 6 | 0 | 2 | 0 | 8 | 0 |
| 2009 | Φρέντρικσταντ | 11 | 0 | 0 | 0 | 11 | 0 |
| 2010 | ΑΙΚ Στοκχόλμης | Άλσβενσκαν | 4 | 0 | 1 | 0 | 5 | 0 |
| 2011 | 6 | 0 | 1 | 0 | 7 | 0 |
| 2012 | 6 | 0 | 0 | 0 | 6 | 0 |
| 2013 | 26 | 0 | 1 | 0 | 27 | 0 |
| 2014 | 8 | 0 | 0 | 0 | 8 | 0 |
| 2015 | 3 | 0 | 0 | 0 | 3 | 0 |
| 2016 | 0 | 0 | 0 | 0 | 0 | 0 |
| Σύνολο σταδιοδρομίας | 99 | 0 | 10 | 0 | 109 | 0 |

Διεθνής σταδιοδρομία
--------------------

Ηταν μέλος της Εθνικής Ομάδας U23 τον Ιούλιο του 2001 στο *Jeux de la Francophonie*.

Έκανε το ντεμπούτο του για την Εθνική Καναδά σε φιλικό αγώνα εναντίον της Μάλτας τον Νοέμβριο του 2001. Η τελευταία του συμμετοχή ήταν το 2016. Συνολικά, έχει 21 συμμετοχές.

Παραπομπές
----------

1. ↑  (πολλαπλές γλώσσες) *FBref.com*. 0be1b70f.
2. ↑  (Ισπανικά) *Argentine Soccer Database*. 51068.
3. ↑  «As» (Ισπανικά) Grupo PRISA. Μαδρίτη. stamatopoulos/21835.
4. ↑  (Αγγλικά) *MLSsoccer.com*. www.mlssoccer.com. Ανακτήθηκε στις 4  Απριλίου 2022.
5. ↑
6. ↑   Αρχειοθετήθηκε 2019-03-28 στο Wayback Machine.
7. ↑  διαφήμιση
8. ↑
9. ↑  «Detailed stats». *www.transfermarkt.com*.
10. ↑
11. ↑
12. ↑
13. ↑  Κυριάκος Σταματόπουλος στην ιστοσελίδα National-Football-Teams.com
14. ↑  «Archived copy». Αρχειοθετήθηκε από το πρωτότυπο στις 9 Απριλίου 2016. Ανακτήθηκε στις 8 Ιανουαρίου 2016.
15. ↑  «27 - The number that unites Sweden». ESPN. 20 September 2013. .
16. ↑  http://www.aikfotboll.se/nyheter/aik-forlanger-med-kyriakos-σταματόπουλος
17. ↑
18. ↑  «Archived copy». Αρχειοθετήθηκε από το πρωτότυπο στις 5 Ιουνίου 2011. Ανακτήθηκε στις 2 Μαΐου 2009.  - CanadaSoccer

Εξωτερικοί σύνδεσμοι
--------------------

* Προφίλ παίκτη στο Tromso IL (σε Νορβηγικά)
* Προφίλ παίκτη στο CanadaSoccer.com
* Προφίλ παίκτη στο Tromso IL (σε Νορβηγικά)
* Κυριάκος Σταματόπουλος στην ιστοσελίδα National-Football-Teams.com
* (Γαλλικά) «Προφίλ του Κυριάκος Σταματόπουλος». *footballdatabase.eu*.